**H O T Ă R Â R E**

 **privind aprobarea unor măsuri referitoare la organizarea și**

**funcționarea societății Univers T S.A.**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 45 din 26.03.2021 privind aprobarea unor măsuri referitoare la organizarea și funcționarea societății Univers T S.A., propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 7649/2021; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 7649/2021 şi Avizul cu nr. 7649 din 31.03.2021 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

 Ţinând cont de adresa domnului Rusu Rareș Stelian, înregistrată la Consiliul Județean cu nr. 7649/01.03.2021;

 Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

 În conformitate cu prevederile:

* + art. 173 alin. (2) lit. d) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
	+ Legii privind societăţile nr. 31/1990, republicată, cu modificările şi completările ulterioare;
	+ Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, aprobată prin Legea nr. 111/2016, cu modificările şi completările ulterioare;
	+ Hotărârii Guvernului nr. 722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice;
	+ Hotărârii Consiliului Județean Cluj nr. 236/2018 privind aprobarea indicatorilor de performanță financiari și nefinanciari pentru administratorii societății Univers T S.A.;
	+ Hotărârii Consiliului Județean Cluj nr. 34/2019 privind stabilirea indemnizației lunare fixe a administratorilor din consiliile de administrație ale societăților la care Județul Cluj este acționar unic sau majoritar;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Seconstatată încetarea Contractului de mandat încheiat cu domnul Rusu Rareș Stelian, în calitate de administrator în Consiliul de administrație al societății Univers T S.A., conform art. 14 lit. d) din Contractul de mandat nr. 3895/05.02.2019, precum și vacantarea funcției de administrator în cauză.

**Art. 2. (1)** Urmare vacantării funcției de administrator conform art. 1, se aprobă demararea procedurii de selecție pentru funcția de administrator rămasă vacantă.

**(2)** Procedura de selecție se va realiza de către expertul independent specializat în recrutarea resurselor umane, în baza acordului – cadru existent.

**Art. 3. (1)** Se numește în calitate de administrator provizoriu neexecutiv în Consiliul de administrație al societății Univers T S.A. domnul Iancu Dănuț, începând cu data semnării contractului de mandat și până la finalizarea procedurii de selecție precizate la art. 2, dar nu mai mult 4 luni.

**(2)** Persoana nominalizată la alin. (1) încheie cu Consiliul Județean Cluj un contract de mandat, conform modelului-cadru cuprins în **anexa** care face parte integrantă din prezenta hotărâre, iar indicatorii de performanță financiari și nefinanciari ai Consiliului de administrație al societății Univers T S.A. vor fi cuprinși în anexa la contractul de mandat în cauză.

**(3)** Se mandatează domnul Alin Tișe, Președinte al Consiliului Județean Cluj, să semneze, în numele și pentru Consiliul Județean Cluj, contractul de mandat și anexa la acesta precizate la alin. (2).

**Art. 4 (1)** Se stabilește cuantumul indemnizației lunare fixe pentru remunerația membrului Consiliului de administrație al societății Univers T S.A. precizat la art. 3 în sumă netă de 1.500 lei.

**(2)** Componenta variabilă a indemnizației membrilor Consiliului de administrație al societății Univers T S.A. se stabilește anual, în funcție de nivelul de realizare a obiectivelor cuprinse în planul de administrare și de gradul de îndeplinire a indicatorilor de performanță financiari și nefinanciari.

**Art. 5.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget Resurse Umane și societatea Univers T S.A.

**Art. 6.** Prezenta hotărâre se comunică Direcţiei Generale Buget-Finanțe, Resurse Umane; societății Univers T S.A., domnului Rusu Rareș Stelian; domnului Iancu Dănuț, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 45 din 31 martie 2021**

*Prezenta hotărâre a fost adoptată cu 27 de voturi “pentru”, fiind astfel respectate prevederile legale privind majoritatea de voturi necesară.*